|  |  |
| --- | --- |
| **Standardni obrazac sadržaja dokumenta za savjetovanje** | |
| Naziv nacrta zakona, drugog propisa ili akta | Prijedlog PROGRAMA PRAĆENJA KVALITETE TEKUĆIH NAFTNIH GORIVA ZA 2019. |
| Stvaratelj dokumenta, tijelo koje provodi savjetovanje | Ministarstvo zaštite okoliša i energetike |
| Svrha dokumenta | Pravna osnova za donošenje Programa praćenja kvalitete tekućih naftnih goriva za 2019. godinu je članak 26. Uredbe o kvaliteti tekućih naftnih goriva i načinu praćenja i izvješćivanja te metodologiji izračuna emisija stakleničkih plinova u životnom vijeku isporučenih goriva i energije (Narodne novine, broj 57/2017) kojim je dana ovlast ministru zaštite okoliša i energetike za donošenjem Programa kojim se obuhvaćaju dobavljači koji tekuća naftna goriva stavljaju na tržište ili koriste za vlastite potrebe. Tekuća naftna goriva koja su obuhvaćena ovim Programom su benzin, dizelsko gorivo, plinsko i loživo ulje te brodska goriva.  Svrha donošenja Programa praćenja kvalitete tekućih naftnih goriva je praćenje i provjera kvalitete goriva koja se stavljaju na tržište i koriste u prijevoznim sredstvima i energetskim objektima te njihovom udovoljavanju propisanim odredbama kvalitete iz Uredbe o kvaliteti tekućih naftnih goriva, a naročito propisanoj količini sumpora u gorivima. |
| Datum dokumenta | 20. studenog 2018. |
| Verzija dokumenta | 1. verzija za e-savjetovanje |
| Prijedlogom Programa se propisuje:   * način uzorkovanja tekućih naftnih goriva na benzinskim postajama, * broj i učestalost uzimanja uzoraka i lokacije uzorkovanja tekućih naftnih goriva na benzinskim postajama po dobavljačima, * način uzorkovanja tekućih naftnih goriva na skladištima, * broj uzorkovanja tekućih naftnih goriva na skladištima po dobavljačima, * laboratorijska analiza uzoraka tekućih naftnih goriva i izvješćivanje o rezultatima.   Izrađenim prijedlogom Programa je u 2019. godini predviđeno ukupno 509 uzorkovanja i analiza tekućih naftnih goriva (373 na benzinskim postajama i 136 na terminalima) za 51 pravnu osobu (dobavljača) koje stavljaju tekuća naftna goriva na tržište Republike Hrvatske.  Donošenjem predmetnog Programa provode se odredbe iz Uredbe o kvaliteti tekućih naftnih goriva i načinu praćenja i izvješćivanja te metodologiji izračuna emisija stakleničkih plinova u životnom vijeku isporučenih goriva i energije kojom je usklađeno hrvatsko zakonodavstvo iz područja zaštite okoliša sa pravnom stečevinom Europske unije i odredbama Direktive 98/70/EZ od 13. listopada 1998. u pogledu specifikacija benzina, dizelskog goriva i plinskog ulja i uvođenjem mehanizama praćenja i smanjivanja emisija stakleničkih plinova i Direktive Vijeća 1999/32/EZ o smanjenju sadržaja sumpora u određenim tekućim gorivima, te njihovim izmjenama i dopunama kroz Direktivu 2003/17/EZ Europskog parlamenata i Vijeća od 03. ožujka 2003. godine, Direktivu 2005/33EZ Europskog parlamenta i Vijeća od 06. srpnja 2005., Direktivu 2009/30/EZ Europskog parlamenta i Vijeća od 23. travnja 2009. i Direktivu 2012/33/EU Europskog parlamenta i Vijeća od 21. studenoga 2012.  Obveza praćenja kvalitete benzina i dizelskog goriva za sve članice Europske unije propisana je Direktivom 98/70/EZ i njenim izmjenama i dopunama kroz Direktive 2003/17/EZ i 2009/30/EZ dok je obveza praćenja plinskog i loživog ulja te brodskih goriva propisana Direktivom 1999/32/EZ i njenim izmjenama i dopunama kroz Direktivu 2012/33/EU. Minimalni broj uzoraka kroz godinu i način praćenja tekućih naftnih goriva propisuje se u skladu sa standardima Europske unije odnosno temeljem pravila statističke metode HRN EN 14274. | |
| Javnost i zainteresirana javnost može se uključiti u izradu Prijedloga Programa davanjem svojih prijedloga, mišljenja ili primjedbi putem portala e-Savjetovanja u razdoblju od 30 dana od dana objave ovog savjetovanja. | |